Srednja škola Josipa Kozarca Đurđenovac

Trg dr. Franje Tuđmana 4

31 511 Đurđenovac

Đurđenovac, 1. rujna 2022.

**ZAPISNIK**

s 1. sjednice Nastavničkog vijeća u školskoj godini 2022./2023. održanoj u četvrtak 1. rujna 2022. godine u 9 sati u prostorijama Srednje škole Josipa Kozarca Đurđenovac.

Na sjednici su nazočni ravnatelj Dražen Turza, pedagoginja Josipa Ćurković Sekula te 21 nastavnik.

Opravdano izostali: S. Becker, M. Dudjak, T. Peček,

Točke dnevnog reda:

1. Izvješće o upisu u prvi razred Srednje škole Josipa Kozarca Đurđenovac

2. Zaduženja nastavnika

3. Zamolbe učenika

4. Razno

Ad.1.)

Ravnatelj Dražen Turza otvorio je 1. sjednicu Nastavničkog vijeća u školskoj godini 2022./2023. predlažući dnevni red sjednice koji je jednoglasno usvojen. Pedagoginja Josipa Ćurković Sekula izvijestila je nazočne o stanju upisanih učenika u prvi razred. Prema trenutnom stanju u 1.md (CNC operater, stolar) upisano je 5 učenika (2 CNC operatera, 3 stolara), a u 1.št ukupno 13 učenika. Etiku će pohađati jedan učenik iz 1.št. Broj učenika s primjerenim programom obrazovanja je 1 (CNC operater). Naglasila je da će naknadni upisni rok biti proveden od 2. do 24. rujna 2022. godine i da postoji mogućnost promjene trenutnog stanja broja upisanih učenika. Određeno je i razredništvo prema kojemu je razrednik 1.md je Stjepan Ostroški, a razrednik 1.št razreda Kristijan Pavlić.

Ad. 2.)

Ravnatelj Dražen Turza upoznao je Nastavničko vijeće s činjenicom da, iako imamo 2 razredna odjela manje, satnica nastavnika uglavnom je popunjena i nema prekovremenih sati.

Ad.3)

Majka Kristina Maljković podnijela je zamolbu za premještajem svog sina Edija u drugi obrazovni program, iz smjera bačvar u smjer stolar. Zamolba je jednoglasno prihvaćena.

Majka Slavica Nađ podnijela je zamolbu za premještajem svog sina Luciana Loknera iz SŠ „Stjepan Ivšić“ iz Orahovice u smjer stolar u SŠ Josipa Kozarca Đurđenovac. Zamolba je jednoglasno prihvaćena.

Majka učenice Marijane Filipović iz 3.št razreda podnijela je zamolbu da se zbog trenutne zdravstvene situacije (trudnoće učenice) učenici omogući učenje i pripremanje nastave kod kuće te polaganje ispita u školi prema dogovoru s nastavnicima. Također, zamolila je da se pri odluci uzme u obzir i preseljenje učenice u drugo mjesto stanovanja te nemogućnost putovanja zbog nepostojanja autobusne linije. Zamolba majke jednoglasno je prihvaćena uz dogovoreni rok za polaganje svih ispita do 31. kolovoza 2023. godine.

Ad.4.)

Nastavnik Stjepan Ostroški predložio je obilježavanje Hrvatskog olimpijskog dana 9. rujna 2022. i sudjelovanje na Danima slavonske šume koji se održavaju 10. i 11. rujna 2022. godine. Prijedlog je usvojen uz dodatne aktivnosti organiziranja događaja koje će biti dogovorene unutar tima razrednika. Nastavnica Vesna Turković obavijestila je nazočne da je raspored sati spreman za prvi tjedan nastave. Obrtnička zanimanja počinju nastavu u jutarnjoj smjeni, a šumarski tehničari u popodnevnoj smjeni.

Sjednica je završila u 10 sati.

 Zapisničarka:

 Brankica Radonić